নারদা কাণ্ডে মমতা বন্দ্যোপাধ্যায়ের চক্রান্তের অভিযোগ উড়িয়ে দিলেন অমিত শাহ। উল্টে ফের একবার দুর্নীতি অস্ত্রেই তৃণমূলকে ঘায়েল করার চেষ্টা করলেন বিজেপি সভাপতি। বললেন, সারদা-নারদ কাণ্ডের পর দুর্নীতির অভিযোগের জবাব দেওয়ার অবস্থাতেই নেই বাংলার শাসক দল।
 ওয়েব ডেস্ক: নারদা কাণ্ডে মমতা বন্দ্যোপাধ্যায়ের চক্রান্তের অভিযোগ উড়িয়ে দিলেন অমিত শাহ। উল্টে ফের একবার দুর্নীতি অস্ত্রেই তৃণমূলকে ঘায়েল করার চেষ্টা করলেন বিজেপি সভাপতি। বললেন, সারদা-নারদ কাণ্ডের পর দুর্নীতির অভিযোগের জবাব দেওয়ার অবস্থাতেই নেই বাংলার শাসক দল। 
ডজন খানেক নেতা মন্ত্রীর নামে জারি হয়েছে পরোয়ানা। রাজ্যে এসে দুর্নীতি অস্ত্রেই তৃণমূলের বিরুদ্ধে আক্রমণ শানালেন অমিত শাহ। সারদা-রোজভ্যালি, নারদ। প্রথম থেকেই রাজনৈতিক চক্রান্তে অভিযোগে সরব হয়েছে তৃণমূল। সোজা ব্যাটে সেসব দাবি উড়িয়ে দিলেন মোদীর সেনাপতি। 
বিরোধী বাম-কংগ্রেসের দাবি, গেরুয়া শিবিরের বিরোধিতা থেকে সিবিআই তদন্ত। সবটাই লোক দেখানো, পর্দার আড়ালে মোদীভাই-দিদিভাইয়ের সেটিং। বাম-কংগ্রেসের এ অভিযোগ অবশ্য  উড়িয়ে দিয়েছেন অমিত শাহ। 
দুর্নীতি ইস্যুতে অমিত শাহ যতই শান দিন না কেন, সে সবকে আমল দিচ্ছে না রাজ্যের শাসক শিবির। তাদের অভিযোগ, পুরোটাই রাজনৈতিক ষড়যন্ত্র। তৃণমূল শিবির বলছে, সারদা হোক বা নারদ, কোনও ইস্যুই ইভিএম-এ ছাপ ফেলতে পারেনি। বরং তৃণমূলের ভোট বেড়েই চলেছে। (আরও পড়ুন- দিল্লিতে দল জিতলেও হারলেন ৫ মুসলিম বিজেপি প্রার্থীই )